ምክርቤቱ የአስቸኳይ ጊዜ አዋጁንና የአንድ ምክርቤት አባል ያለመከሰስ መብት አነሳ
የህዝብ ተወካዮች ምክር ቤት ዛሬ ባካሄደው የ2ኛ ዓመት የስራ ዘመን በመጀመሪያው አስቸኳይ ስብሰባው የአስቸኳይ ጊዜ አዋጁንና የአንድ ምክርቤት አባል ያለመከሰስ መብት አነሳምክር ቤቱ በዚሁ አስቸኳይ ስብሰባው ከመስከረም 28 ጀምሮ አስትናንት ድረስ የነበረውን አስቸቸኳይ ጊዜ አዋጁን እንዲነሳ በሙሉ ድምጽ ወስኗል ፡፡የመከላከያ ሚኒስትሩ እና የአስቸኳይ ጊዜ አዋጁ ብሄራዊ ኮማንድ ፖስት ሴክሬታሪያት አቶ ሲራጅ ፈጌሳ ዛሬ ለምክር ቤቱ የአዋጁን የ10 ወራት አፈፃጸም አቅርበዋል።የአስቸኳይ ጊዜ አዋጅ ኮማንድ ፖስቱ አዋጁ ከታወጀበት ጊዜ አንስቶ በሀገሪቱ ተከስቶ የነበረውን አለመረጋጋት ለማስቆም በየደረጃው ካሉ የመስተዳደር አካላት እና ከህዝቡ ጋር በመሆን በሰራው ስራ ተፈጥሮ የነበረውን ሁኔታ መቀልበሱን አስታውቀዋል ።በኦሮሚያ፣ አማራ፣ ደቡብ ክልሎችና በአዲስ አበባ በብጥብጥ ተሳትፈዋል ተብለው የተጠረጠሩ 21 ሺህ 109 ዜጎች በቁጥጥር ስር ውለው በሁለት ዙር በማሰልጠኛ ማዕከላት ስልጠና መውሰዳቸውን ጠቅሰዋል ።በሁከቱ ወንጀል ስለመፈጸማቸው በሰውና በሰነድ ማስረጃ ተረጋግጦባቸው በኦሮሚያ ክልል 4 ሺህ 136፣ በአማራ ክልል 1 ሺህ 888፣ በደቡብ ክልል 1 ሺህ 166 እና በአዲስ አበባ 547 በድምሩ 7 ሺህ 737 ተጠርጣሪዎች ጉዳያቸውን በፍርድ ቤት እየታየ መሆኑን ገልጸዋል ።ሚኒስትሩ መርማሪ ቦርዱ ከተጠርጣሪዎች አያያዝ ጋር ያሉ ጉድለቶችን በመለየት እንዲታረሙ ማድረጉንም አስረድተዋል ።ከህብረተሰቡ እና የጸጥታ ኃይሎች ጋር በመቀናጀትም የታጠቁ አሸባሪዎችን፣ ጸረ ሰላም ኃይሎችንና ነውጠኞች በኦሮሚያ 325፣ አማራ 275፣ ደቡብ 109 በድምሩ 709 በቁጥጥር ስር መዋላቸውን አስታውቀዋል ።ህገ-ወጥ የጦር መሳሪያ ዝውውርን ለመቆጣጠርም በተመረጡ አካባቢዎች 97 አዳዲስ ኬላዎችን በማቋቋምና 196 ነባር ኬላዎችን የማጠናከር ስራ ተሰርቷል ያሉት አቶ ሲራጅ ፤ 2 ሺህ 732 የጦር መሳሪያዎች፣ 181 ቦምቦችና ሁለት የግንኙነት ሬዲዮኖች መዋላቸውንም እንዲሁ ይፋ አድርገዋል ።በፌዴራልና በክልል የፀጥታ ኃይሎች መካከል ያለው የቅንጅት፣ የመዋቅርና አስተዳደራዊ ስራዎች ተጠናክረው እንዲቀጥሉም  ያረጋገጠው ።ችግሮች ቢያጋጥሙ በመደበኛው የህግ አግባብ የሚፈቱ መሆኑንም ምክር ቤቱ አስታውቋል።የአሰቸኳይ ጊዜ አዋጁ ነሐሴ 3 ቀን 2009 ዓመተ ምህረት እንዲጠናቀቅም ምክርቤቱ ወስኗል ።እንደዚሁም አቶ ከበደ ጫኔ የፌደራልና አርብቶ አደር ጉዳዮች ሚኒስትር ፣ዶክተር ጥላየ ጌቴ የትምህርት ሚኒስትር እና አቶ ሞገስ ባልቻ በሚኒስትር መዓረግ የገቢዎችና ጉሙሩክ ባለስልጣን ዋና ዳይሬክተር እንዲሆኑ ጠቅላይ ሚኒስትር ኃይለማሪያም ያቀረቡትን ሹመት ምክርቤቱ ተቀብሎ በሙሉ ድምጽ አጽድቆታል ፡፡ዋልታ እንደዘገበው የጠቅላይ ሚኒስትሩ ሁለት ሚኒስትሮች በቅርቡ በኢፌዲሪ ፕሬዚዳንት ዶክተር ሙላቱ ተሾመ በአምባሳደርነት መሾማቸው ይታወቃል።ከዚህም ሌላ የምክርቤቱ አባልና የገንዘብና ኢኮኖሚ ትብብር ሚኒስቴር ሚኒስትር ዴኢታ የሆኑት አቶ ዓለማየሁ ጎጆ ያለመከሰስ መብታቸውን አንስቷል ፡፡የፌደራል ጠቅላይ ዋና ዓቃቤ ህግ አቶ ጌታቸው አምባየ ዛሬ ለምክርቤቱ ሲያቀርቡ፤ አቶ ዓለማዮህ ጎጆ ከተለያዩ ተቋማት ጋር ያለምንም ጫረታ 20 ሚሊየን ዶላር ክፍያ እንዲፈጸምና ወጪ እንዲደረግ ማድረጋቸውን ገልጾ የለመከሰስ መብታቸው እንዲነሳ ባቀረበው ጥያቄ መሰረት ነው ፡፡አቶ ዓለማዮህ ጎጆ በርካታ ዝርዝር ጉዳዮች የተነሱባቸው ሲሆን ከነዚህም ውስጥ ስራው እንደተጠናቀቀ በማስመሰል ከጉምርክ ከቀረጥ ነጻ 8 ተሽከርካሪዎችን እንዲገቡ ማድረጋቸውንም የዋና ዓቃቤ ህጉ ሪፖርት ያስረዳል ፡፡